open-index/open-wikipedia-markdown huggingface dataset:
Arnljot Grimstad

**Arnljot Grimstad** (født 25. august 1931 i Hareid) er en norsk lærer, barnebokforfatter og dramatiker.

Han dro til sjøs i 18-årsalderen, og var sjømann fram til 1958. Da han gikk i land utdannet han seg i fire år ved Volda lærarskule.

Fra 1962 til 1970 var han lærer ved Sogndal Folkehøgskule, deretter fram til 1996 rektor ved Leikanger Skule i Herøy.

Grimstad har vært aktiv i kor-bevegelsen, har dirigert flere og selv skrevet kormusikk. I 1970 startet han Leikong blandakor.

Som skribent har han også bidratt i pressa, blant annet i *[[Sunnmørsposten]]* og i *[[Vestlandsnytt]]*, gjerne under pseudonymet *Stratis P. Banis*.

## Bibliografi
* *Den som ler sist*, noveller
* *Her går det for seg*, dramatikk
* *Krumspring og sidesprang*, dramatikk
* *Med Martinelli på dei sju hav*, barnebok, Samlaget (1993)
* *På Mindanao står treet med hytta i toppen*, barnebok, Eide (1998)
* ''Vegen til Betlehem. Norgesforlaget (2004)

## Priser
* 1992: Herøy kommunes kulturpris
* 2009: Kongens fortjenstmedalje i gull
* 2011: Paul Harris Fellow, Rotary Internationals hederspris

## Referanser

## Kilder
* Presentasjon av Arnljot Grimstad i Forfatterkatalogen på Forfattersentrums nettsider
* Arnljot Grimstad på allkunne.no
Camilla Groth

**Camilla Groth** (født 2. april 1973) er en norsk forfatter og lyriker.

## Bibliografi
* *Nature boy* – lyrikk, Cappelen Damm (2008)
* *Hysj* – lyrikk, Cappelen Damm (2013)
* *Et sted der ute er jeg lykkelig* – lyrikk, Flamme forlag (2015) ISBN 9788282880527
* *Eira* – roman, Cappelen Damm 2019

## Kilder
* Presentasjon av Camilla Groth i Forfatterkatalogen på Forfattersentrums nettsider
Hans Chrunak

**Hans Chrunak** (født 19. september 1948) er en svensk idrettsleder som var trener for det svenske svømmelandslaget fra 1991 til 2000. For sine resultater her har han blitt tildelt «Årets ledare» på Svenska Idrottsgalan.

## Referanser
Moss Svømmeklubb

**Moss Svømmeklubb** ble stiftet i 1918 og har per 2015 ca. 220 aktive medlemmer.

Klubben har, med unntak av krigsårene 1940&ndash;45, vært i kontinuerlig virksomhet. Frem til Mossehallen ble bygget i 1970, måtte aktivitetene foregå utendørs, henholdsvis i Mossesundet, på Sjøbadet og i Vansjø. Etter 1970 har svømmeklubben hatt treninger hver uke i Mossehallen.

## Eksterne lenker
*
Yannick Tregaro

**Yannick Tregaro** (født 26. mars 1978) er en svensk friidrettstrener. For sine resultater har han blitt tildelt «årets ledare» på Svenska Idrottsgalan to ganger . Han var gift med Emma Green Tregaro fra 2011 til 2014.

## Referanser

## Eksterne lenker
*
Anders Pärson

**Anders Pärson** (født 28. desember 1950) er en svensk idrettsleder som er trener for sin datter Anja Pärson. For sine resultater her har han blitt tildelt «Årets ledare» på Svenska Idrottsgalan.

## Referanser
Nanne Bergstrand

**Kurt Arne «Nanne» René Bergstrand** (født 28. april 1956) er en svensk fotballtrener og tidligere fotballspiller. 

Han har tidligere trent klubber som Kalmar FF, Helsingborgs IF og Östers IF. For sine resultater i Kalmar ble han tildelt «Årets ledare» på Svenska Idrottsgalan.

## Referanser


## Eksterne lenker
*
Pär Mårts

**Pär Mårts** (født 30. april 1953) er en svensk idrettsleder som har vært trener for det svenske ishockeylandslaget fra 2010. For sine resultater her har han blitt tildelt «Årets ledare» på Svenska Idrottsgalan.

## Referanser


## Eksterne lenker
*
Hvetebrødsdager

**Hvetebrødsdager** er perioden rett etter bryllupet, da de nygifte tradisjonelt skal ha tid til seg selv, «og legge grunnen til hverdagens samliv.»

Det norske uttrykket *hvetebrødsdager* forekommer også på dansk, og henspiller på en tid med søtt, fint brød - i motsetning til hverdagens grovbrød og rugbrød. Det engelske navnet *honeymoon* betyr «honningmåned»,, og henspiller på samme måte til noe søtt. Første gang ordet *hony moone* ble brukt i engelsk var i 1546. På svensk kalles perioden *smekmånad*, av ordet «smek», kjærtegn.

I eldre skikk og bruk-bøker peker man på at de nygifte ikke har selskapelige forpliktelser i denne tiden, og at man skal være varsom med å komme på uventet besøk.

## Bryllupsreise
I vestlig kultur oppstod skikken med bryllupsreise tidlig på 1800-tallet, først i Storbritannia, hvor nygifte fra overklassen ville ta en "bridal tour", noen ganger sammen med nære venner eller familie for å besøke familie som ikke hadde kunnet komme til bryllupet. Denne praksisen spredte seg snart over hele det europeiske kontinent og ble kjent som "voyage à la façon anglaise" (reise i engelsk stil). I Frankrike ble det vanlig fra 1820-tallet.

Bryllupsreise i moderne forstand (i.e. ren ferie-reise som de nygifte tok) ble vanlig under Belle Époque, som starten på masseturisme. De mest populære destinasjonene for bryllupsreiser var den gang den Franske riviera og Italia, spesielt byene langs kysten, Capri og romantiske byer som Roma, Verona eller Venezia. 

## Referanser

## Eksterne lenker
*
Ulf Karlsson

**Ulf Karlsson** (født 2. juli 1947) er en svensk idrettsleder som var trener for det svenske friidrettslandslaget fra 2001 til 2004. For sine resultater her har han blitt tildelt «Årets ledare» to ganger på Svenska Idrottsgalan.  Han har også trent skilandslaget til Sverige.

## Referanser
André Téchiné

**André Téchiné** (født 13. mars 1943) er en fransk manusforfatter og filmregissør. Han tilhører den andre generasjonen av franske kritikere ved filmtidsskriftet Cahiers du cinéma som fulgte François Truffaut, Claude Chabrol, Jean-Luc Godard m.fl. fra filmkritikk til å bli filmskapere.

Téchiné er homofil og skeiv tematikk er gjennomgående i flere av hans filmer.

## Filmografi som regissør
* 1976 : *[[Barocco – ensom hevner]]*
* 1979 : *Les sœurs Brontë*
* 1982 : *Hôtel des Amériques*
* 1985 : *Rendez-vous*
* 1986 : *[[Åstedet (film)|Åstedet]] (Le lieu du crime)*
* 1991 : *J'embrasse pas*
* 1993 : *[[Den beste årstiden]] (Ma saison préférée*)
* 1994 : *Les roseaux sauvages*
* 1996 : *[[Tyvene (1996)|Tyvene]] (Les Voleurs)*
* 1998 : *[[Elsk meg bort]] (Alice et Martin)*
* 2003 : *Les égarés*
* 2004 : *Les temps qui changent*
* 2007 : *Les temoins*
* 2009 : *La Fille du RER*
* 2011 : *Impardonnables*
* 2014 : *L'Homme qu'on aimait trop*
* 2016 : *Quand on a 17 ans*
* 2017 : *Nos années folles*
* 2019 : *L'Adieu à la nuit*

## Referanser


## Eksterne lenker
* 
*
Hans Friderichs

**Hans Friderichs** (1931–2025) var en tysk politiker (FDP) og direktør. Han var fra 1972 til 1977 Tysklands næringsminister.

## Liv og virke
Etter gymnaset (Abitur) i 1950 studerte han jus i Marburg, Graz og Mainz. I Marburg ble han medlem av Corps Teutonia. Han ble dr. juris i 1957, og var inntil 1963 forretningsfører for industri- og handelskammeret i Rheinhessen i Bingen. 

Etter mordet på Jürgen Ponto i Dresdner Bank, utført av RAF-terrorister, gikk Friderichs 1977 inn i styret i banken.

## Folkevalgt
Friedrichs var inntl 1964 medlem av landkretsens folkevalgte forsamling i Bingen, og var der leder av FDP-fraksjonen. Han var fra 1965 til 1969, og fra 1972 til 1977 medlem av Forbundsdagen.

## Offentlige verv
Friedrichs ble i 1969 av den daværende ministerpresident i Rheinland-Pfalz Helmut Kohl, utnevnt til statssekretær for landbruk, vindyrking og skogbruk. Han fortsatte i vervet også etter at FDP gikk ut av den daværende CDU/FDP-koalisjon i landdagen.  

Etter valget i Tyskland i 1972 ble han Tysklands næringsminister i Willy Brandts andre regjering. Han beholdt vervet også i Helmut Schmidts første og andre regjering, men gikk i 1977 overraskende av, og ble medlem av styret i Dresdner Bank.

## Utmerkelser og priser
### Utmerkelser
*  Stort fortjenstkors av Forbundsrepublikken Tysklands fortjenstorden (1978)
*  Stort ærestegn i gull i bånd av Ærestegnet for fortjenester (Østerrike; 1977)
*  Fortjenstordenen (Rheinland-Pfalz; 2016)

### Priser og hedersbevisninger
* 1974: Alexander-Rüstow-plaketten
* 1976: Colombus ærespris fra Vereinigung Deutscher Reisejournalisten
* 2008: Æresmedlem i Rhein-Hessen juniorhandelskammer

## Referanser
Buffalo wings

**Buffalo wings** er en stykningsdetalj fra kyllingens vinger, der vingen kappes ved begge leddene, slik at både ytterste og innerste delen av vingen tas bort. Igjen finnes midtdelen, som består av to kyllingben og er rik på kjøtt. Buffalo wing-biten er avlang og nesten firkantet i formen. I det amerikanske kjøkkenet friteres denne stykkdetalj oftest, og dekkes deretter med saus. Stykningsmetoden for å lage buffalo wings er uvanlig i Sverige, der kyllingvinger (engelsk chicken wings) oftest selges som hele vinger.

Rettens navn og opphav er omdiskutert.

En av de mer populære teoriene er at retten første gang ble servert på Anchor Bar i Buffalo i New York, av kokk Teressa Bellissimo som drev virksomheten sammen med sin ektefelle Frank Bellissimo.

I Sverige har buffalo wings feilaktig blitt synonymt med retten å fritere hele kyllingvinger og dekke dem med saus.

## Referanser
Stacey Dash

**Stacey Lauretta Dash** (født 20. januar 1967) er en amerikansk skuespillerinne, best kjent fra spillefilmen *[[Clueless]]* og fjernsynsserien med samme navn. Dash er også reporter for Fox News Channel.

## Referanser


## Eksterne lenker
* 
*
Basbergveien (Tønsberg)

**Basbergveien** (1-169, 2-176) er en 2,7&nbsp;km lang vei i Slagendalen i Tønsberg. Den går fra Gauterødveien nordvestover til Velleveien ved Slagen kirke. Veien er en del av fylkesvei 536.

## Referanser
Louis Friant

**Louis Friant** (født 18. september 1758 i Morlancourt i departementet Somme i Frankrike, død 24. juni 1829 i Seraincourt) var fransk offiser, generalmajor (fransk: Général de Division). Han kjempet under revolusjonskrigene og Napoleonskrigene. 

## Unge år og revolusjonskrigene

Han tok 22 år gammel tjeneste i Gardes Françaises (et av den franske kongens garderegimenter) i februar 1781 og avanserte til korporal innen han forlot tjenesten i 1787. Ved utbruddet av den franske revolusjonen meldte han seg frivillig til Garde Nationale fra Paris i september 1789. Han ble valgt til oberstløytnant for  9e Battalion de Paris i september 1792 og fulgte Mosellearméen (fransk: L'armée de la Moselle) til fronten i Tyskland, inntil han ble såret i venstre legg 16. desember 1793.

I mars 1794 vendte han tilbake som oberst i 181e Demi-Brigade og deltok i slaget ved Fleurus hvor de franske revolusjonære styrkene vant over invasjonsstyrkene fra den første koalisjonen. Måneden etter var han fungerende sjef for en brigade, og i august 1794 fungerende sjef for en divisjon. Han deltok under beleiringen av Maastricht i oktober 1794 og Luxemburg i april 1795. Den 13. juni 1795 ble han utnevnt til brigadegeneral (fransk: Général de Brigade).

## Referanser


## Litteratur

* E. Dentu, *Vie militaire du lieutenant-général comte Friant*, 1857 digital utgave (fransk)

## Eksterne lenker

* Om Louis Friant, fra nettstedet frenchempire.net (engelsk)
* Om Louis Friant, fra nettstedet napoleon.org (fransk)
Danakleven (Tønsberg)

**Danakleven** (2-4, 3-5) er en 80 meter lang gate i Tønsberg sentrum. Den går fra krysset Tollbodgaten/Anders Madsens gate og opp til Slottsfjellskolen. Den gang skolen var kjønnsdelt ble gaten kalt *Jentebakken*.

## Referanser
Ekorngruppen

Beverekorn
Ekorn
Syvsovere

**Ekorngruppen** er en stor underorden av gnagere som omfatter ekornfamilien, syvsoverfamilien og en amerikansk art kalt beverekorn som har sin egen familie. Gruppen kjennetegnes på et spesielt arrangement av tyggemuskelen, som hos ekorngruppen strekker seg utover snuten. Dette er ikke like tydelig hos syvsovere og beverekorn, men genetiske studier har vist at disse gruppene er beslektet.

Foruten de tre nålevende familiene finnes det også utdødde grupper: Allomyidae (muligens beslektet med beverekorn), Mylagaulidae og Reithroparamyidae.

## Referanser

## Eksterne lenker
*
Hydrogenmotorvei

En **hydrogenmotorvei** beskriver en veistrekning der det er etablert fyllestasjoner for hydrogen slik at hydrogendrevne kjøretøy kan fylle drivstoff langs traseen. Konseptet hydrogenmotorveg ble lansert tidlig på 2000-tallet for å promotere hydrogen som drivstoff. Det ble lansert hydrogenmotorveger i California, British Columbia, Japan og Norge, men ingen av disse ble bygd ut etter de planene som var lagt. I dag er konseptet forlatt og en satser i stedet på regionvis utbygging av hydrogenstasjoner.

I Norge ble det startet et prosjekt (HyNor) for å etablere en hydrogenvei mellom Oslo og Stavanger i 2003. Målet var å opprette et sammenhengende nettverk av fyllestasjoner mellom de to byene for å legge grunnlaget for hydrogen som drivstoff for transportsektoren i Norge. Planen var å bygge fyllestasjoner i Oslo, Drammen, Grenland, to på Agder, og Stavanger med forlengelse til Bergen.. Prosjektet resulterte i etablering av fire stasjoner på Økern i Oslo (2009), Lier i Drammen (2009), Herøya i Porsgrunn (2007) og Forus i Stavanger (2006), og ble drevet av Statoil. Vegen ble offisielt åpna i 2009. Anlegget i Oslo produserte hydrogenet ved hjelp av en elektrisk hydrolysør. I Drammen ble biogass fra avfallsanlegget på Lindum reformert til hydrogen. Stasjonen i Grenland var basert på industriell overskuddsgass fra PVC-fabrikken på Herøya. En ombygging av denne stasjonen i 2014 medførte fullautomatisering av hydrogenfyllingen. 

I 2011 trakk Statoil seg fra sitt hydrogenengasjement etter 5 års drift av anlegget i Stavanger. Selskapet mente hydrogen var for lite lønnsomt til at det kunne forsvare fortsatt drift av stasjonene. Selskapet Hyop AS overtok driften av stasjonene i Oslo, Drammen og Porsgrunn, mens stasjonen i Stavanger ble stengt. Stasjonen i Drammen ble flyttet til Gardermoen i 2015. I 2018 gikk imidlertid Hyop konkurs med følge av at alle stasjonene ble stengt.

## Referanser
Heimevernets befalsskole

**Heimevernets befalsskole** (**HVBS**) var en utdanningsinstitusjon som utdannet utskrevet befal til Heimevernet. Skolen var fra 2009 til 2017 lokalisert til Garnisonen i Porsanger og var underlagt Heimevernets Skole og Kompetansesenter. Utdanningen hadde fokus på infanteritjeneste og jegertjeneste.

Utdanningen var ett-årig og bestod av en seleksjonsperiode (FOS) og en elevperiode på tilsammen seks måneder, og en praksisperioden på seks måneder. I praksisperioden hadde eleven graden UB-korporal og tjenestegjorde som befal ved et av HV-distriktene, eller ved en av hærens avdelinger.

Etter fullført utdanning ble elevene beskikket til *Utskrevne Sersjanter* og ble overført til Heimevernets krigsorganisasjon, hvor man tjenestegjør som befal ved årlige treninger, eller hyppigere hvis man søker seg til Heimevernets Innsatsstyrker. Det har også vært mulighet til videre tjeneste i Forsvaret, eller videre utdanning ved en av krigsskolene.

Heimevernets Befalsskole ble startet på Kongsvinger festning, da under navnet Heimevernets utskrevne sersjantkurs (HVUSK). Navnet ble senere endret til Heimevernets utskrevne befalskurs (HVUB). Skolen ble etter en del år flyttet til Værnes garnison, og navnet endret til Heimevernets Befalsskole i 2006. Her var det to linjer; en ett-årig UB-utdanning og en to-årig BS-utdanning. BS-utdanningen ble senere avsluttet og skolen ble i 2009 flyttet til Garnisonen i Porsanger.

Fra 2019 er befalsutdanningen samlet i Forsvarets befalsskole.

## Referanser
Lucie Böhm

**Lucie Böhm** (født *Rothauer* 12. oktober 1974 i Praha i Tsjekkia) er en tidligere østerriksk orienteringsløper. Hun representerte den svenske orienteringsklubben IFK Lidingö og det østerrikske landslaget. Lucie Böhm er verdensmester i orientering.

## Karriere
Böhm hadde sin beste periode som orienteringsløper mot slutten av 90-tallet. Hun ble verdensmester på kortdistanse under verdensmesterskapet i Grimstad i 1997. To år senere tok hun sølvmedalje på samme distanse etter at hun kun ble slått av det britiske hjemmehåpet Yvette Baker i skotske Inverness. Fra 1193 til 2001 deltok Bohm i alle fem verdensmesterskap som ble arrangert. I tillegg til medaljeløpene, utgjorde 10.-plassen på sprinten i finske Tammerfors i 2001 hennes topp ti-plasseringer i VM-sammenheng.

Fra EM i orientering har hun 4.-plass fra langdistansen i ukrainske Truskavets som sitt beste resultat. Hun tok to fjerdeplasser i Verdenscupen i orientering 2000 og ble dette året nummer tolv sammenlagt.

## Referanser


## Eksterne lenker
*
Springharegruppen

* †Parapedetidae
* Anomaluridae
* Pedetidae

**Springharegruppen** (Anomaluromorpha) er ikke som navnet antyder haredyr, men en type enkeltfortannede gnagere. Gruppen omfatter springharefamilien og skjellekornfamilien, der de fleste har membran mellom forbeina og kan glidefly fra tre til tre slik flygeekorn kan. De to familiene er ganske ulike av  bygning og har svært forskjellig tilpassinger, og var tidligere fordelt i andre gnagergrupper. Både anatomi og genetikk har imidlertid gjort at de har fått sin egen underorden. En fossil gruppe, Parapedetidae, regnes også til springharegruppen.

## Referanser


## Eksterne lenker
*
Helleristningene ved Gamnes

**Helleristningene ved Gamnes** er ett eller flere felt med veideristninger fra eldre steinalder ved Gamnes i Sør-Varanger kommune, Finnmark. Stedet ligger ca. fire kilometer nord for Høybuktmoen flyplass.

Ristningene ble tilfeldigvis funnet i august 2015 av arkeologer fra Tromsø museum som drev utgravninger i nærheten. Hittil er det lokalisert ca. 30 dyrefigurer som forestiller rein og elg.
Området der helleristningene ligger er regulert til oljeomlastningsterminal, og det er derfor usikkert hva som vil skje med ristningene. Saken ligger for tiden til behandling hos Riksantikvaren.

## Referanser
UY Scuti

**UY Scuti** var per 2022 den neststørste kjente stjernen, en rød, variabel supergigant med en diameter på  kilometer, eller 132 lysminutter. Rett under den ligger NML Cygni (tredjestørst,  kilometer i diameter) og VY Canis Majoris (fjerdestørst,  kilometer). UY Scutis diameter er  ganger større enn solens. UY Scuti er en variabel stjerne som pulserer over omtrent 740 dager, og dersom den var plassert på solens sted, ville den selv på sitt minste nådd ut forbi Jupiters bane. Massen er usikker, da den ikke har noen synlige følgestjerner som man kan måle dens gravitasjonspåvirkning på. Volumet er omtrent fem milliarder ganger større enn Jordens sol. 

Den har en solluminositet på , som vil si at den lyser  ganger sterkere enn solen. 

## Kilder
* List of big stars-from our Sun to UY-Scuti, YouTube-video
Marlena Jansson

**Marlena Ehn** (født **Jansson** 20. november 1970) er en tidligere svensk orienteringsløper. Hun hadde sin storhetstid på 90-tallet da hun vant tre verdensmesterskap i stafett. Hun vant Verdenscupen i orientering sammenlagt i 1994.

Jansson var med å ta VM-gull for Sverige allerede i sitt første verdensmesterskap i 1991. I tsjekkiske Marienbad gikk hun til topps på stafetten sammen med Arja Hannus, Christina Blomqvist og Marita Skogum. Hun ble også verdensmester i stafett i USA i 1993 og i Grimstad i 1997. Hennes eneste individuelle VM-medalje tok hun på kortdistansen i tyske Detmold i 1995. Der ble det bronsemedalje (som hun delte med lagvenninnen Anna Bogren) ettersom hun kun ble slått av sveitsiske Marie-Luce Romanens og britiske Yvette Hague. Hun avsluttet VM-karrieren med å ta bronse på stafett i skotske Inverness i 1999.

Marlena Jansson vant verdenscupen sammenlagt i 1994. Hun ble nummer to i 1996.

## Eksterne lenker
*
Marsvingruppen

Se tekst

**Marsvingruppen** (Hystricomorpha) er en stor underorden av gnagere som består av noen får afrikanske arter og en asiatisk, samt en stor gruppe søramerikanske gnagere. Artene i gruppen varierer i størrelse fra rotte- og ekornstore dyr til flodsvin som kommer opp i over 60 kilo og er de største nålevende gnagerne. En utdødd søramerikansk art kalt *[[Phoberomys]]* kom opp i størrelse med en bison.

Flere arter fra denne gruppen holdes som kjæledyr, i Norge vanligvis marsvin og chinchilla. Noen av de mer spesielle gnagerne tilhører også denne gruppen, slik som hulepiggsvin, beverrotter, trepiggsvin, de hareliknende maraene og nakenrotte.

I Norge finnes bare arten sumpbever, som har forvillet seg fra peldyroppdrett.

## Grupper
Hamstergruppa er delt i to undergrupper. Den ene omfatter en eneste familie: Kamfingerrotter, en gruppe med fem arter som finnes i Afrika. Alle de øvrige er organisert i den andre undergruppen.

Marvingruppen har av noen blitt sett på som bifyletisk, der de søramerikanske artene, særlig marsvinfamilien har blitt tolket som ikke å være gnagere i det hele tatt, men et resultat at konvergent evolusjon. Moderne forskning tilsier imidlertid at alle familiene i hamstergruppa er gode gnagere. Den stor variasjonen i bygning og økologiske nisjer kommer trolig at av gnagere som har kommet over Atlanterhavet på flådet av drivende vegetasjon har kommet til et kontinente med lite konkurrenter og derved har kunne etablere seg i nisjer som på andre kontinenter er opptatt av andre dyregrupper, slik som klovdyr.

Marsvingruppens vitenskapelige navn Hystricomorpha henviser til slekten *[[Hysterix]]*, hulepiggsvin. 

* **Infraorden: Ctenodactylomorphi**
** Familie: Ctenodactylidae (kamfingerrottefamilien)
* **Infraorden: Hystricognathi**
** Familie: Abrocomidae (haremusfamilien)
** Familie: Agoutidae (pakafamilien)
** Familie: Bathyergidae (sandgraverfamilien) 
** Familie: Capromyidae (beverrottefamilien)
** Familie: Caviidae (marsvinfamilien)
** Familie: Chinchillidae (chinchillafamilien)
** Familie: Ctenomyidae (kamrottefamilien)
** Familie: Dasyproctidae (agutifamilien)
** Familie: Dinomyidae (pakaranafamilien)
** Familie: Echimyidae (piggrottefamilien, tornerottefamilien)
** Familie: Erethizontidae (trepinnsvinfamilien)
** Familie: Heptaxodontidae (kjempebeverrottefamilien) (†)
** Familie: Hystricidae (hulepinnsvinfamilien)
** Familie: Myocastoridae (sumpbeverfamilien)
** Familie: Octodontidae (trompetrottefamilien)
** Familie: Petromuridae (klipperottefamilien)
** Familie: Thryonomyidae (sumprottefamilien)

## Referanser

## Eksterne lenker
*
Anne Helene Guddal

**Anne Helene Guddal** (født 1982) er en norsk lyriker og romanforfatter, bosatt i Tvedestrand.

Guddal vokste opp i Kattfjord i Tromsø kommune. Hun har tidligere bodd i Bergen og vært stipendiat i allmenn litteraturvitenskap ved Universitetet i Bergen. Guddal har vært også medlem av redaksjonen i kulturtidsskriftet *[[Vagant]]*.

## Bibliografi
* *Også det uforsonlige finnes* – lyrikk, Kolon (2014)
* *Bebo* – roman, Kolon (2015)
* *Døden og andre tiggere* – lyrikk, Kolon (2016)
* *Nøkkerosene* – roman, Kolon (2018)
* *Min imaginære venn* – lyrikk, Kolon (2019)

## Referanser


## Kilder
* Presentasjon av Anne Helene Guddal i Forfatterkatalogen på Forfattersentrums nettsider
Yvette Baker (orienteringsløper)

**Yvette Baker** (født *Hague* 1968) er en tidligere britisk orienteringsløper. Hague er verdensmester på kortdistanse og har representert de nordiske orienteringsklubbene Bækkelagets SK og Farum-Tisvilde OK.

## Karriere
Yvette Baker hadde en lang og innholdsrik karriere som orienteringsløper. Hun debuterte i VM i orientering allerede i 1983. Hennes eneste løp dette mesterskapet var en etappe på det britiske stafettlaget som ble nummer syv på stafetten. Hun slo for alvor gjennom i 1993, da hun under verdensmesterskapet i West Point i New York, tok bronse på langdistansen. Dette var Storbritannias første medalje i et verdensmesterskap i orientering. Baker, som på denne tiden het Hague, fulgte opp i tyske Detmold to år senere. Da tok hun sølvmedalje både på kort- og langdistanse. På langdistansen delte hun sølvet med finske Eija Koskivaara. I 1998 tok briten sin første og eneste verdenscupseier da hun på hjemmebane i Lake District i Storbritannia gikk til topps på langdistanse under sesongens tredje verdenscuprunde.  I 1999 ble hun tidenes første britiske verdensmester da hun vant gull på kortdistanse på hjemmebane i skotske Inverness. Baker vant foran regjerende mester på distansen, Lucie Böhm og tysk-norske Frauke Schmitt Gran. Dette ble også siste VM-medalje for Baker, som deltok i samtlige ti verdensmesterskap fra 1983 til 2001. 

Fra EM-sammenheng har Baker bronsemedalje på langdistanse og stafett fra ukrainske Truskavets i 2000 som beste resultat. Ettersom EM ble gjennoppstartet i 2000 og Baker ga seg på toppnivå etter 2001-sesongen, ble mesterskapet i Ukraina hennes eneste europamesterskap. Baker var på pallen i verdenscupen totalt seks ganger. Hun ble nummer tre i verdenscupen sammenlagt i 1992 og nummer to i 1994.

Sammen med sin norske klubb, Bækkelagets SK, var hun med å vinne orienteringsverdens største klubbstafett, Venla, i 1996 og 1997.

## Eksterne lenker
*
Bevergruppen

* se inndeling!

**Bevergruppen** (Castorimorpha) er en underorden av gnagere som omfatter bevere, kengururotter og kinnposerotter. De to siste er rent amerikanske grupper. Bare bever (*Castor fiber*) finnes naturlig på den nordlige halvkule i Eurasia. Dyrene i denne gruppen er kjent for sine spesialiserte tilpasninger til graving og liv i underjordiske habitater.

## Biologi
Bevere (Castoridae) er store, semi-akvatiske gnagere kjent for å bygge demninger og hytter. Kengururotter og kengurumus (Heteromyidae) er små, nattaktive ørkendyr med lange bakbein og evne til å hoppe. Kinnposerotter (Geomyidae) er gnagere med store graveklør og karakteristiske kinnposer som brukes til å frakte mat.

## Taksonomi
En studie fra 2017, som brukte retroposon-markører, bekrefter Castorimorpha og indikerte at gruppen er nærmest beslektet med Anomaluromorpha (springharegruppen) og Myomorpha (muselignende gnagere).

## Inndeling
Inndelingen følger ITIS og viser linjer som har overlevd inn i vår tid.

* Rodentia, gnagere
** Castorimorpha, bevergruppen
*** Castoroidea
**** Castoridae, beverfamilien
*** Geomorpha
****  Geomyoidea
***** Heteromyidae, kengururottefamilien
***** Geomyidae, kinnposerottefamilien

## Referanser




## Eksterne lenker
*
PhyreEngine

**PhyreEngine** er en freeware spillmotor lagd av Sony Computer Entertainment som kan brukes med PC, PlayStation Portable, PlayStation Vita, PlayStation 3 og PlayStation 4. PhyreEngine har blitt brukt av flere spillutviklere og i over 90 spill.

PhyreEngine er distribuert som en installerbar pakke som inneholder både kildekoden og verktøy for Microsoft Windows, og er gitt ut under en lisens fra Sony som tillater enhver PlayStation 3-spillutvikler, utgiver og andre relaterte å lage programvare basert enten delvis eller fullstendig på PhyreEngine, til enhver plattform. Spillmotoren bruker parallellprosessering som er optimert for Cell-prosessoren i PlayStation 3, men kan lett gjøres om til andre plattformer.

PhyreEngine støtter OpenGL, Direct3D og PS3 LibGCM.

## Historie
PhyreEngine ble lansert under Game Developers Conference i 2008, mens nye tillegg til spillmotoren ble vist frem i 2009.

Versjon 2,40, lansert i mars 2009 inkluderte et nytt system for å vise grafikk til løv, trær og andre planter, og skulle være lettere og integrere i spill en tidligere.

En PSP-versjon av spillmotoren ble annonsert under Game Developers Conference i 2010.

Versjon 3,0, som ble sluppet ut i 2011 har nye verktøy for å strømlinje versjonene man kan lage for flere plattformer. Nivåredigeringsverktøyet ble også omskrevet fra tidligere versjoner, som tillater å lage nivåer på en mer datadreven måte. APIen ble også lettere tilgjengelig og mer fokusert på videospill, med støtte for skripting, enheter og integrert fysikk. Versjon 3,0 la også til støtte for PlayStation Vita.

## Referanser


## Eksterne lenker
*
Mandapam leir

**Mandapam leir** ble bygget tidlig på 1900-tallet av Storbritannias regjering for å huse innvandrere til India fra Ceylon som kom som for å arbeide på indiske plantasjer. Leiren ligger i Syd-India, 700&nbsp;km syd for Chennai (tidligere Madras), Tamil Nadus hovedstad.

Sent på 1970-tallet startet tamiltigrene en væpnet konflikt mot regjeringen i Sri Lanka. Det toppet seg tidlig på 1980-tallet og brøt ut i en regulær borgerkrig i 1983. Tusener ble drept og mange fler deportert. Mange tamiler forlot Sri Lanka og søkte status som flyktninger i land som Canada, Storbritannia og Australia. De som ikke hadde midler eller familietilknytning måtte bli igjen. Uten noe annet sted å gå forlot de Sri Lanka med ferge fra en by i nord, Mannar, 18&nbsp;km fra den indiske kyst og kom til Mandapam. Tamil Nadus regjering plasserte disse i leiren. Til tider var  flyktninger bosatt her.

En fem-års fredsavtale ble undertegnet i 2002, men konflikten fortsatte i 2005 og i 2008 var om lag  drept.

## Behandling av flyktningene
Etter Flyktningkonvensjonen ble flyktningene ved ankomst tatt til politistatsjonen, satt i karantene og forhørt i 72 timer før de ble plassert i Mandapam leir. De fikk et mindre beløp, mat og drikke. Rasjonene var: 500&nbsp;gram ris per dag, barn 400&nbsp;gram. Det var tydelig at barna var underernærte.
Inger Cathrine Bryne

**Inger Cathrine Bryne** (født 12. oktober 1965) i Stavanger er en norsk sykepleier med Master of Business Administration (MBA) fra Norges handelshøyskole.  Fra 2020 er hun administrerende direktør i Helse Vest.

Bryne var elev ved Stavanger katedralskole. I perioden 2004-2005 var hun kommunikasjons- og kvalitetsdirektør ved Sørlandet sykehus HF, og ble etter det HR-direktør ved Sørlandet sykehus frem til 2007. I 2007 ble hun ansatt som klinikksjef ved Kirurgisk klinikk ved Sørlandet Sykehus. I 2011 ble hun ansatt som divisjonsdirektør ved Kirurgisk divisjon Helse Stavanger HF og var deretter stedfortreder og viseadministrerende direktør før hun tok over som fungerende administrerende direktør høsten 2014.

I mai 2015 ble Bryne ansatt som administrerende direktør ved Helse Stavanger HF.

I 2020 overtok hun som administrerende direktør i Helse Vest etter Herlof Nilssen som hadde ledet Helse Vest siden etableringen i 2001.

## Referanser
Rose Marie McCoy

**Rose Marie McCoy** (født *Hinton* 19. april 1922, død 20. januar 2015) var en relativt ukjent amerikansk låtskriver som har skrevet låter for et stort antall kjente artister, deriblant Nat King Cole, Elvis Presley, Dizzy Gillespie, Ike & Tina Turner, James Brown, Sarah Vaughan og Aretha Franklin.

## Referanser


## Eksterne lenker
* 
* 
* 
* 
* "Lady Writes The Blues: The Life Of Rose McCoy", lyd og tekst på *NPR.org*
* "Songwriter is in the spotlight, at last, at 86", *NJ.com*
*  Rose McCoy i ''Arkansas Black Hall of Fame'' 
*
SAT-7

**SAT-7** er et kristent satellitt-TV-nettverk som sender på arabisk, persisk og tyrkisk i 25 land i Midtøsten og Nord-Afrika, samt i omtrent 50 land i Europa.  

Nettverket ble grunnlagt som en ideell organisasjon i 1995 med støtte fra kirker i Midtøsten. SAT-7 er den eldste og største kristne satellittorganisasjonen i Midtøsten og Nord-Afrika. Grunnlegger og president Dr. Terence Ascott var internasjonal direktør fra 1995 til 2019. I april 2019 ble Rita El-Mounayer utnevnt til direktør. 

## Referanser
Pál Teleki

**Pál Teleki von Szék** (1879–1941) var en ungarsk greve, vitenskapsmann og politiker. Han var statsminister 1920–1921 og 1939–1941.

Teleki var fra 1919 professor i geografi i Budapest. I 1920 var han Ungarns utenriksminister. 

Til tross for sin negative holdning overfor Nazityskland ble Teleki tvunget til visse diplomatiske og militære konsesjoner. Han nektet å assistere Adolf Hitler da denne krevde ungarsk assistanse ved invasjonen av Polen. Det samme prøvde han å gjøre ved angrepet på Jugoslavia i 1941. Teleki forsøkte å manøvrere slik at landet ikke ble trukket rett inn i storkrigen. Dette lyktes han ikke, og han begikk selvmord da han fortvilte over at hans politikk hadde slått feil. Han ble etterfulgt av László Bárdossy.

Mens Teleki var statsminister, innførte Ungarn flere antisemittiske lover.

## Referanser


## Kilder
* 

## Eksterne lenker
* 
*
Cochin Shipyard

**Cochin Shipyard Limited** (CSL) er et av de større skipsverft for nybygging og reparasjoner i India. Det er en del av flere sjøfartsrelatere anlegg i havnebyen Kochi, i Kerala, India. Verftet ligger i Thevara i Ernakulam.

Av bygg som er utført er oljeplattformer, forsyningsskip og dobbeltbunnede oljetankere. For tiden (2015) bygger verftet et hangarskip for den indiske marine.

Cochin Shipyard ble dannet i 1972 som en statlig bedrift og første fase var klar i 1982. Verftet kan bygge skip opp til 1,1 millioner tonn og reparere skip på 1,25 millioner tonn, og er dermed det største i sitt slag i India.
Verftet utdanner skipsingeniører, og om lag hundre utdannes hvert år.

## Nybygging
Første skip som ble bygget var MV «Rani Padmini» i 1981.

CSL har sikret seg orde fra internasjonalt kjente rederier i Europa og  Midtøsten.  I 2015 bygget verftet seks  30&nbsp;00&nbsp;DWT bulkskip for Clipper Group på Bahamas og de første tre er sjøsatt.

Åtte forsyningsskip for oljeplattformer for det norske Norwegian Seatankers Management er under bygging.

Verftet bygger Indias første hangarskip i *Vikrant*-klassen som vil bli det første i den indiske marine som er konstruert og bygget i India.

## Skipsreparasjoner
Verftet begynte å tilby reparasjoner i 1982 og har oppgradert og reparert alle typer skip, inkusive skip for oljeleting såvel som regelmessig vedlikehold for den indiske marine, den indiske kystvakt, Lakkadivene, og  Cochin Port Trust. Verftet har utført større overhalinger av hangarskipet INS «Viraat».

Nylig fikk CSL kontrakt på vedlikehold og oppgradering av tre mobile oljeplattformer: «Sagar Vijay», Mobile Offshore Drilling Unit «Sagar Bhushan» og den opptrekkbare plattformen «Sagar Kiran».

## Referanser
Gerdi Schjelderup

**Gerdi Schjelderup** (født 10. august 1934) er en norsk skuespiller. 

Schjelderup studerte ved Royal Academy of Dramatic Art i London. Fra 1960 til 1964 var hun ved Trøndelag Teater, så fem år ved Rogaland Teater før hun vendte tilbake til Trøndelag Teater i 1968. Schjelderup ble værende der til hun gikk av med pensjon i 2004.

Hun hadde mindre roller i spillefilmene *Dagny* fra 1977 og *Andre omgang* fra 2007, roller i kortfilmene *Bortreist for anledningen*, *En engel*, *Ediths glasslott* og *Fiin aargang* samt en rolle i fjernsynsfilmen *Turbulent sone*.

## Referanser


## Eksterne lenker
*
SteamOS

**SteamOS** er et fritt og åpent Debian-basert operativsystem som blir utviklet av Valve Corporation, og er ment som programvareplattformen i selskapets spesifikasjoner for spillkonsollen Steam Machine. Det ble utgitt den 13. desember 2013, og har siden undergått betatesting.

## Funksjonalitet
SteamOS er primært utviklet med tanke på videospill og da gjerne på større monitorer, slik som tv-skjermer. Dette medfører blant annet at operativsystemet legger ingen eller mindre vekt på «tradisjonelle» PC-funksjonalitet som for eksempel kontorapplikasjoner. Selv om maskinvaren det er utviklet for består av alminnelige PC-komponenter, uttaler utvikleren Valve at spesialiseringen på spill fører til betydelige fordeler med hensyn til blant annet grafikk-kvalitet. Brukerne kan imidlertid installere og benytte all kompatibel programvare for Linux i tillegg til selve Steam-klienten, som utgjør hovedelementet i brukergrensesnittet.

## Utbredelse
Ved utgangen av 2015 befant programvaren seg fortsatt på beta-stadiet, slik at det ikke finnes noen pålitelig oversikt over antall brukere. Imidlertid er Valves distribusjonsplattform Steam verdens mest brukte med rundt 125 millioner aktive brukere. Omtrent en tredjedel av titlene på Steam er tilgjengelig i Linux-versjon. ( titler for Windows mot  for Linux per september 2015.)

## Referanser


## Eksterne lenker
* 
* 
* 
*
Anish Giri

**Anish Giri** (født 28. juni 1994) er en nederlandsk, russiskfødt sjakkspiller.

Han ble stormester i sjakk i 2009, 14 år gammel.

## Referanser


## Eksterne lenker
* 
* Anish Giri  hos Internet Chess Club
*
Humpry Bågart

**Humpry Bågart** (oppkalt etter Humphrey Bogart) er en figur fra Walt Disneys tegneserier. Han tilhører andeuniverset, er detektiv av yrke – og en nær venn av Klodrik. Humpry er en tykkfallen and som alltid går kledd i en lang gul frakk. Figuren opptrådte første gang i «Onkel Skrue og den flygende tiøren» (*Zio Paperone e la moneta disco volante*) fra 11. juli 1982. Tekst av Carlo Chendi og tegninger av Giorgio Cavazzano.

## Humpry Bågart på andre språk

## Kilder
*Humpry Bågart på databasen over Disney-tegneserier

## Eksterne lenker
* Humpry Bågart på Topolino
Puerto Ricos kvinnelandslag i håndball

**Puerto Ricos kvinnelandslag i håndball** er det kvinnelige landslaget i håndball for Puerto Rico. Det representerer landet i internasjonale håndballturneringer, og reguleres av Federacion de Balonmano de Puerto Rico. Landslaget har deltatt i internasjonale turneringer siden 1991. 

## Resultater i internasjonale turneringer
*Resultatene som er vist under er kun turneringer der Puerto Rico har deltatt. Turneringer de ikke har tatt del i er ikke ført opp.*
### [[Verdensmesterskapet i håndball for kvinner|Verdensmesterskapet]]
*  2015: 20.-plass
*  2021: 20.-plass

### Panamerikamesterskapet
*  1991: 7.-plass
*  2015: 4.-plass
*  2017: 4.-plass

### Nor.Ca-mesterskapet

*  2015: 5.-plass
*  2017: .-plass

*  2019: .-plass
*  2021: .-plass

 
### [[Panamerikanske leker]]

*  2007: 8.-plass
*  2011: 6.-plass

*  2015: 6.-plass
*  2019: 6.-plass

### [[Sentralamerikanske og karibiske leker|Mellomamerikanske og karibiske leker]]

*  1993: 4.-plass
*  2002: .-plass
*  2006: .-plass

*  2010: .-plass
*  2014: .-plass
*  2018: .-plass

## Eksterne lenker
* Offisiell nettside
* Profil hos Det internasjonale håndballforbundet
Cecilia Ferm

**Cecilia Ferm** (født 9. oktober 1975) er en svensk handikaputøver som konkurrerer i basketballspiller. For sine resultater har hun blitt tildelt «Årets idrottare med funktionshinder» på Svenska Idrottsgalan. Hennes største internasjonale resultat er ett gull fra de Deaflympics i 2009.

## Referanser
Anders Olsson

**Anders Olsson** (født 15. september 1965) er en svensk handikaputøver som konkurrerer i svømming. For sine resultater har han blitt tildelt «Årets idrottare med funktionshinder» på Svenska Idrottsgalan tre ganger. Hans største internasjonale resultat er tre gull fra de paralympiske lekene.

## Referanser
Mannar

**Mannar** (tamilsk.:மன்னார், singalesisk:මන්නාරම), tidligere skrevet  **Manar**, er en stor by og den sentrale i Mannar-distriktet i Sri Lankas nordprovins. Byen ledes av et byråd. Den ligger på Mannar-øya i Mannar-gulfen med det historiske Ketheeswaram-templet.

Mannar er også kjent for sine baobabtrær og for et fort som ble bygget av portugiserne i 1560 og tatt av nederlenderne i 1658 og forsterket; kanonstillingene og bastionene er intakte, mens fortets indre for det meste er rasert. Tidligere var byen kjent for sitt perlefiske, nevnt i dokumentet Periplus Maris Erythraei fra det 2. århundre e.Kr. Det er en moderne by som domineres visuelt av hindutempler, moskeer og kirker.. Et av Den katolske kirkes bispedømmer har sitt hovedsete her. Byen har jernbaneforbindelse med resten av Sri Lanka med Mannar Line. Byen var okkupert av Tamiltigrene under borgerkrigen på Sri Lanka mellom 1983 og 2009.

## Referanser
Ad hoc-hypotese

**Ad hoc-hypotese** er en hypotese som har som formål å redde en annen hypotese eller teori fra å bli falsifisert. Ad hoc-hypotesen forklarer data som ikke kan forklares eller motsier den opprinnelige teorien.

En ad hoc-hypotese vil normalt verken gjøre teorien enklere eller føre frem til nye forutsetninger, men konstruerer påstander som gjelder bare i dette ene særtilfellet for at teorien likevel skal stemme overens med observasjonene.

En ad hoc-hypotese kjennetegnes ved at

1. den er laget for å «redde» en hypotese eller teori man ønsker å holde fast ved. 

2. Det finnes ikke uavhengig grunn til å velge hypotesen. 

Ad hoc-hypoteser er ofte brukt for å forklare hvorfor pseudovitenskapelige fenomener må være overnaturlige  og ikke lar seg forklare med vanlig vitenskapelig metode.

### Oppbygging
* 1 - X antas å være sann.
* 2 - Y viser at X ikke er sann
* 3 - Y avvises med ad-hoc hypotese Z slik at X forblir sann.

En ad hoc-hypotese trenger ikke å være feil, og kan være utgangspunkt for reviderte hypoteser. Dersom formålet ikke lenger er å bortforklare eller tilpasse data for å opprettholde en annen teori er hypotesen ikke lenger en ad hoc-hypotese.  Albert Einsteins kosmologiske konstant er et eksempel på en ad hoc-hypotese som skulle forene den generelle relativitetsteorien med et statisk univers. Idéen om et statisk univers var feil, men konstanten har dukket opp igjen i Lambda-CDM-modellen.

Selv om det ofte vil være best å revidere teorien, hender det at en ad hoc-hypotese viser seg å være den rette forklaringen.

## Referanser
Musegruppen

* se inndeling!

**Musegruppen** (Muroidea) er den klart største av de to undergruppene i Myomorpha. Gruppen omfatter det vi vanligvis tenker på som mus, rotter og hamstere. Sistnevnte gruppe omfatter de fleste korthalede gnagerne, slik som lemen, vånd og markmus. Alle familiens medlemmer er ganske små dyr. Med unntak av bever og ekorn er alle de naturlig tilhørende gnagerne i Norge arter fra musegruppen. Den største arten i gruppen er bisam, som også finnes i Norge.

## Inndeling
Myomorpha har tradisjonelt blitt delt inn i to overfamilier med i alt sju familier, men ny forskning tyder nå på at det bør være ni. To underfamilier i Dipodidae har i henhold til Wilson, Lacher & Mittermeier (2017) blitt løftet til full familiestatus; Sminthidae og Zapodidae. Familien Nesomyidae finnes bare i Afrika og på Madagaskar, og har utviklet økologiske nisjer som likner andre familier i musegruppen.

* Rodentia, gnagere
** Myomorpha, muselignende gnagere
*** Dipodoidea, hoppemusgruppen
**** Sminthidae, bjørkemusfamilien
**** Zapodidae, (mangler norsk navn)
**** Dipodidae, hoppemusfamilien
*** Muroidea, musegruppen
**** Calomyscidae, musehamsterfamilien
**** Cricetidae, hamsterfamilien
**** Muridae, musefamilien
**** Nesomyidae
**** Platacanthomyidae, tremusfamilien
**** Spalacidae, mulvarprottefamilien

## Referanser




## Eksterne lenker
*
Thor Guttormsen

**Thor Guttormsen** (født 7. juli 1958) er en svensk idrettsleder. Han er initiativtakerne til idrettsforeningen Grunden Bois som er en klubb for funksjonshemmende utøvere.

For sin innsats har han blant annet mottatt «TV-sportens Sportspegelpris» på Svenska Idrottsgalan.

## Referanser
Dialy Mory Diabaté

**Dialy Mory Diabaté** (født 27. august 1942) er en senegalesisk-svensk idrettsleder. Han er leder for Malmö Boxningsklubb og har jobbet mye med idrett og ungdom i Rosengård i Malmö.
 
For sin innsats har han blitt tildelt «TV-sportens Sportspegelpris» på Svenska Idrottsgalan.

## Referanser
Kajsa Murmark

**Kajsa Murmark** (født 21. mai 1943) er en svensk idrettsleder som er leder for Kämpinge Gymnastikförening.

For sin innsats har hun blitt tildelt «TV-sportens Sportspegelpris» på Svenska Idrottsgalan.

## Referanser
Kálmán Darányi

**Kálmán Darányi de Pusztaszentgyörgy et Tetétlen** (født 22. mars 1886 i Budapest, død 1. november 1939 samme sted) var en ungarsk statsmann og statsminister fra 1936 til 1938.  Darányi assosieres med den radikale høyrefløy i ungarsk politikk - selv om han ikke hadde sympati med de ungarske fascister stod han for en stadig mer autoritær politikk innenriks og beveget landet utenrikspolitisk nærmere Tyskland og Italia.

## Liv og virke
### Bakgrunn
Hans foreldre var Béla Darányi og Antónia Nagy. Hans onkel var Ignác Darányi, som hadde vært jordbruksminister under dobbeltmonarkiets tid.

Etter fullførte juridiske studier i 1909 begynte Darányi en karriere i den offentlige forvaltning, fylket Pest-Pilis-Solt-Kiskun. 
Etter første verdenskrig tok han del i nedkjempelsen av den kortlivede ungarske kommunistiske regjering. Etter revolusjonene i 1918 og 1919 var han *ispán* (or official) i Győr fylke, Komárom fylke og i Győr. 

### Rikspolitikken
I 1927 ble han representant for Enhetspartiet i parlamentet. I 1935 ble han landsbruksminister i Gyula Gömbös' regjering. 

I tillegg til sitt politiske virke spilte han en viktig rolle i landsbruksklassens bevegelse, og var aktiv i den kalvinske kirke som medlem av dens konvent og synode.

### Statsminister
Han etterfulgte Gömbös som statsminister etter hans død 10. oktober 1936. Han avgrenset seg mot de høyre- og de venstre-orienterte ekstreme grupper i samme mål i begynnelsen av sin tid som statsminister. 

Hans regjering bevilget vesentlige midlerfor å styrke Ungans forsvar, som var i en begredelig forfatning. 

Han fortsatte forgjengerens utenrikspolitikk. Darányi og hans utenriksminister Kálmán Kánya gjorde et forsøk på å styrle de kontakter som var i ferd med å bli knyttet med Storbritannia og Frakrike. Men disse vestmakter var ikke særlig mottagelige. Dermed ble det desto mer viktig for Ungarn å holde seg inne med Adolf Hitler og Benito Mussolini, og etter *[[Anschluss]]* i mars 1938, da Tyskland marsjerte inn i og tok opp i seg Østerrike, fjorde dette mer akutt. *Anschluss* markerte dermed et nytt referansepunkt i Darányis utenrikspolitikk. 

Innad begrenset han pressens frirom, utvidet sentralregjeringens myndighet og gjennomførte de første antijødiske tiltak. Disse tiltakene var strengt tatt ikke iverksatt før etter hans tid, men det var mens han var statsminister at lovene ble introdusert for parlamentsbehandling. 

Den 13. mai 1938, etter sterkt påtrykk fra høyre politiske fløy, trakk Darányi seg som statsminister. Jan ble deretter parlamentspresident.

## Referanser


## Litteratur
* Géza Alvinczy: *A Fiatal Darányi Kálmán*, Budapest, 1938. 
* Randolph L. Braham: *The politics of genocide. The Holocaust in Hungary*, 2 Bde., Columbia University Press, New York 1981, ISBN 0-231-05208-1.

## Eksterne lenker
*
Johnny Holm

**Johnny Holm** (født 23. september 1947) er en svensk friidrettstrener i høydehopp. Han har blant annet vært treneren til sønnen Stefan Holm.

For sin innsats har han blitt tildelt «TV-sportens Sportspegelpris» på Svenska Idrottsgalan.

## Referanser
Åsa Sandell

**Åsa Sandell** (født 24. januar 1967) er en svensk tidligere proffbokser og nå kulturjournalist og forfattere. En av hennes største internasjonale resultat er et EM-gull fra 2009 (amatør).

For sine resultater ble hun tildelt «TV-sportens Sportspegelpris» på Svenska Idrottsgalan i 2006.

## Referanser

## Eksterne lenker
*
Jessica Lennartsson og Andreas Berg

**Jessica Lennartsson og Andreas Berg** var et svensk dansepar. Gjennom sin karriere tok de flere VM-gull i boogie woogie.

For sine resultater ble de tildelt «TV-sportens Sportspegelpris» på Svenska Idrottsgalan.

## Referanser
Wolmer Edqvist

**Wolmer Edqvist** (født 16. oktober 1969) er en svensk ishockeydommer. Han er best kjent for å ha reddet livet til Niklas Lihagen under en ishockeykamp i 2010, da Lihagen fikk hjerteinfarkt.

For denne innsatsen ble han tildelt «TV-sportens Sportspegelpris» på Svenska Idrottsgalan.

## Referanser
Arne Ljungqvist

**Arne Ljungqvist** (født 23. april 1931) er en svensk tidligere høydehopper og idrettsleder. Han representerte Sverige under Sommer-OL 1952.

For sin innsats mot doping ble han i 2009 tildelt «TV-sportens Sportspegelpris» på den Svenska Idrottsgalan. Han har også hatt karriere i Den internasjonale olympiske komité.

## Referanser

## Eksterne lenker
*